section_heading: Uzlazna putanja i vrhunac
paragraph_text: Sljedeći album Look Sharp! izdaju 1988. Prva dva singla, "Dressed for Success" i "Listen to Your Heart" imaju značajan uspjeh u Švedskoj, a tek trećim singlom, "The look" počinje značajan proboj na tržišta izvan Švedske. Završetkom turneje 1990., sastav počinje sa snimanjem trećeg studijskog albuma, Joyride. Album je izdan 1991. te popraćen singlovima "Joyride", "Fading Like a Flower", "The Big L.", "Spending My Time" i "Church of Your Heart". Album je imao veliki komercijalni uspjeh i sastav ubrzo kreće na svjetsku turneju "Join The Joyride!" na kojoj su održali 107 koncerata diljem svijeta s preko 1,5 milijun posjetitelja.<ref>